Vazirlar Mahkamasining “LUKOYL O‘zbekiston Opereyting Kompani” MChJ ishtirokida maktabgacha ta’lim tashkilotlarini tashkil etish chora-tadbirlari to‘g‘risida” 2019-yil 3-oktabrdagi 839-son qaroriga o‘zgartirish kiritish haqida

Maktabgacha yoshdagi imkoniyatlari cheklangan bolalarga tibbiy va ijtimoiy yordamni chuqurlashtirish va kengaytirish, shuningdek, jalb qilingan mablag‘lardan maqsadli va samarali foydalanish maqsadida Vazirlar Mahkamasi qaror qiladi:
 1. Vazirlar Mahkamasining “LUKOYL O‘zbekiston Opereyting Kompani” MChJ ishtirokida maktabgacha ta’lim tashkilotlarini tashkil qilish chora-tadbirlari to‘g‘risida” 2019-yil 3-oktabrdagi 839-son qarorining 10-bandi birinchi xatboshisidagi “2021-yil 1-iyulgacha” so‘zlari “2022-yil 1-sentabrgacha” so‘zlari bilan almashtirilsin.
 2. Mazkur qarorning bajarilishini nazorat qilish O‘zbekiston Respublikasi Bosh vazirining ijtimoiy rivojlantirish masalalari bo‘yicha o‘rinbosari B.A. Musayev va O‘zbekiston Respublikasi maktabgacha ta’lim vaziri A.V. Shin zimmasiga yuklansin.